Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 633/08/8806	Košice, 6.3.2012
EEČ : 2-65-39-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
v dobe od 01. 04. 2005 do 15. 11. 2008 došlo k zanedbaniu povinnej výživy voči XXXXX, nar. 12. 08. 1999, trvale bytom Kostoľany nad Hornádom, ul. Lesná č. 300/9, okres Košice - okolie, ktorý bol zverený do výchovy matky XXXXX, nar. 12. 05. 1977, trvale bytom Kostoľany nad Hornádom, ul. Lesná č. 300/9, okres Košice - okolie rozsudkom Okresného súdu Košice I pod č. k. 13C/401/2000-189 zo dňa 21. 04. 2008, ktorý nadobudol právoplatnosť dňa 29. 05. 2008, v ktorom bolo ustanovené prispievať výživné  na dieťa a to XXXXX sumou 624,-Sk mesačne od 01. 04. 2005 do 30. 06. 2005, sumou 645,-Sk mesačne od 01. 07. 2005 do 30. 06. 2006 sumou 681,-Sk mesačne od 01. 07. 2006 do 30. 07. 2007 a to sumou 702,-Sk mesačne od 01. 07. 2007 do budúcna vždy do 15-teho dňa v mesiaci do rúk matky XXXXX, čím mu takto vznikol dlh na výživnom vo výške 32.994,-Sk a za obdobie jún-november 2008 vo výške 4.212,-Sk
Právna veta:
lebo zanikla trestnosť činu
Odôvodnenie:
Uznesením povereného príslušníka OO PZ Kysak sp. zn. ČVS: ORP-1052/KY-KS-2008 zo dňa 16. 11. 2008 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.
V priebehu konania bola vypočutá svedkyňa - poškodená XXXXX, ktorá uviedla, že obvinený uhradil dlžné výživné. Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor